Х1окху баттахь вайн Элчане (1.c.в.c.) доссо долийна Сийлахь Къуръан, х1окху баттаца хьерчаш ду лайлатул къодрин буьйсанан беркат, тайп-тайпанчу оьмаршкахь баьхначу бакъболчу бусалбанийн дика г1уллакхаш. Цуьнан хьокъехь ойла а йина, вай ваьш а доггаха кхочушдан деза кху баттахь Делан парзаш а, Элчанан (1.с.в.с.) суннаташ а. Нисдала хьовса деза. Ийман ч1аг1дан деза. Бусалбанаша Аллах1е даггара деха деза вайн 1амалш къобалъяр, къиношна гечдар, нийсачу некъа т1ехь ч1аг1дар. Делах тешаш волу стаг - иза машаран, бартан, вовшех кхетаран бусалба вежаршца уьйр-марзо хиларан хьоста ду. Берриг а дика болх цуьнгара схьаболу.